Ulmus serotina

Ulmus serotina (Anglice: September elm) est Americana Ulmorum species, insolita praeter Tennesiam, solum in locis separatis per Illinoesiam, Kentukiam, Arcansiam, Mississippiam, Oclahomam, Alabamam, et Georgiam distributa, praecipue in rupibus calcibus crescens, et secundum rivulos ad locos 400 m altos.W. H. Duncan et M. B. Duncan, Trees of the Southeastern United States (Atheni Georgiae, 2000), 234–238. ISBN 0-8203-2271-7. Arbor etiam est in Nova Legione Mexici endemica.C. A. Todzia, et J. L. Panero (2006), "A new species of Ulmus (Ulmaceae) from southern Mexico and a synopsis of the species in Mexico," Brittonia 50(3):346.

 Descriptio 
Arbor, quae raro 20 m alta crescit, habet coronam rotundam ramis extendentibus ad pendentis. Surculi sunt glabri, maturitate plus suberosi alati, et folia oblonga ad obovata minus quam 8 cm longa ferunt. Flores, apetali, perfecti, a vento pollinati, racemos pendentis gignunt qui Septembri aperiunt, et sic speciem ab Ulmo crassifolia suá cognatá distinguunt, cum quá nihilominus ea facile hybridizat. Fructus est samara oblonga ad ellipticam, 10–15 mm longa, apice profunde divisá, quae Novembri maturat.Situs apud efloras.org. Situs apud plants.usda.gov.

 Pestes et morbi 
Species est ad Hollandicum ulmorum morbum pronissima.

 Cultus 
Antequam Hollandicus ulmorum morbus eruperat, U. serotina arbor umbrosa in meridianá suae areae geographicae parte aliquantulum excolebatur. Arbor in solis umidis bene crescit, sed circumiecta anaerobica vel salina non tolerat; frigidum autem aerem ad –30° C (–23 F) tolerat. Ea est rarissima in cultu Europaeo arbor,W. J. Bean, Trees and Shrubs Hardy in Great Britain, ed. 7a (Londinii: Murray, 1981). et ut videtur non in Australasiam introducta est. Sunt nullae huius taxi cultivarietates notae, nec in commercio agnoscitur.

 Hybridae 
 Ulmus × arkansana

 Accessiones 
America Septentrionalis
 Morton Arboretum. Acc. no. 1039-23.
 U.S. National Arboretum , Vasintoniae CFA. Acc. no. 55431.
Europa
 Regalis Hortus Botanicus Edinburgi, Britanniarum Regni. Acc. no. 20080091, ex semine in locis feris in CFA conlecto
 Regalis Hortus Botanicus, Wakehurst Place, Britanniarum Regni. Acc. no. 2006-143.
 Horti Haroldi Hillier Equitis (Sir Harold Hillier Gardens), Britanniarum Regni. Acc. no. 2004.1059, tres arbores parvae, in Tennesiá conlectae, 2004.
 Thenford House arboretum, Banbury, Britanniarum Regni. Singula haud in medium prolata.
 University of Copenhagen, Botanic Garden, Denmark. Singula haud in medium prolata.

 Notae 

Categoria:Arbores Alabamae
Categoria:Arbores Arkansiae
Categoria:Arbores Georgiae (civitas CFA)
Categoria:Arbores Mississippiae
Categoria:Arbores Oclahomae
Categoria:Arbores Tennesiae
Categoria:Taxa Sargent
Categoria:Ulmaceae
Categoria:Species plantarum